આ ફિલ્મ પાવરફુલ પફોર્ર્મન્સિસનો એક સંપૂર્ણ સમન્વય છે. મૂળ ફિલ્મની રિલીઝના બાવીસ વર્ષ બાદ જ્યારે રીમેક બની હોય ત્યારે સેટ અને કૅમેરા-વર્કમાં મોટા ફેરફારો હોવા સ્વાભાવિક છે. દીવમાં બનાવવામાં આવેલા સેટ માટે જાણીતો સેટ-ડિઝાઇનર સાબુ સિરિલ કાંચા ચીનાની ઇફેક્ટમાં વધારો જ કરે છે. ફિલ્મની સિનેમૅટોગ્રાફી મહત્વના ભાગોમાં આહ્લાદક છે. જોકે આ ફિલ્મનો બૅકબોન તો ડિરેક્ટર કરણ મલ્હોત્રા જ છે. તેણે ફિલ્મને જોવામાં તો રસપ્રદ બનાવી જ છે, પણ સાથોસાથ કલાકારોના પફોર્ર્મન્સને પણ એકસરખું મહત્વ આપ્યું છે. મુકુલ આનંદે મૂળ ફિલ્મમાં જે રીતે અમુક ભાગોને એ રીતે મૂક્યા હતા જેથી એ હાઇલાઇટ બની શકે એ ભાગોનો કરણ મલ્હોત્રાએ ખૂબ જ સ્માર્ટ્લી ઉપયોગ કર્યો છે. આ ઉપરાંત રઉફ-વિજય અને ક્લાઇમૅક્સની ફાઇટ્સ તથા સ્ટોરી પહેલાંથી ખબર હોવા છતાં આપવામાં આવેલી અમુક સરપ્રાઇઝ આ ફિલ્મનો અનુભવ એવો બનાવે છે જે આજના ફિલ્મમેકર્સ ભાગ્યે જ દર્શકો સામે મૂકી શકે.